Ontsnapte gevangenes soekEen van die verdagtes wat gesoek word. (Foto: SAPD) Die Gautengse polisie is op die spoor van drie gevangenes van Baviaanspoort- korrektiewe dienste wat vandeesweek uit aanhouding ontsnap het. Die gevangenes is reeds vir ernstige misdade, waaronder roof en verkragting, gevonnis. Kapt. Kay Makhubele, woordvoerder van die polisie, het Saterdag in ’n verklaring gesê Louis Matola, Knowledge Shoka en Fassman Manamela het Woensdag tussen 22:00 en 24:00 uit aanhouding ontsnap. Hulle is sedertdien soek. Matola is tot 13 jaar tronkstraf op aanklagte van roof gevonnis. Shoka is op sy beurt tot 15 jaar tronkstraf op aanklagte van huisbraak en diefstal gevonnis, terwyl Manamela ten tyde van sy ontsnapping ’n vonnis van 25 jaar vir verkragting uitgedien het. Die polisie doen ’n beroep op die publiek om enige inligting oor waar die gevangenes hulself mag bevind by die naaste polisiestasie of die Misdaad Stop-nommer by 08 600 10111 aan te meld.